‪…तीन, चार, पाँच, छह, सात, आठ।
‪एक, दो, तीन चार…
‪सन् '93 के आसपास मुझे वॉर्नर जैसे ‪बड़े स्टूडियो के ख़त आया करते थे,
‪जिनमें लिखा होता था, ‪"हम आपसे मिलना चाहते हैं।"
‪और मुझे लगता था कि कोई मज़ाक कर रहा होगा
‪क्योंकि हॉलीवुड की इतनी बड़ी निर्माता ‪कंपनी मुझसे क्यों मिलना चाहेगी?
‪उसके सामने तो मैं कुछ नहीं था।
‪और मैंने यह जानकारी
‪अपने एक अमरीकी वकील दोस्त के साथ ‪साझा की और उन्होंने कहा,
‪"देखिए, उनसे जाकर ‪मिलने में कोई बुराई नहीं है।"
‪तो मैंने उनका न्योता स्वीकार कर लिया ‪और वॉर्नर ब्रदर्स से मिलने चला गया।
‪और लगभग दो घंटे तक,
‪उस कार्यकारी ने मुझे बोलने तक नहीं दिया।
‪उसने भारतीय फ़िल्म ‪इंडस्ट्री का पूरा कच्चा चिट्ठा
‪मेरे सामने खोलकर रख दिया।
‪उसे हर बारीकी पता थी।
‪हम कैसे फ़िल्म बनाते हैं,
‪हमारा कितना पैसा लगता है, कमाई कैसी है,
‪हम किस तरह की कहानियाँ बनाते हैं, ‪कलाकार कौन हैं, पूरे तंत्र की जानकारी थी।
‪मैं हैरान रह गया।
‪मैंने लौटकर अपने दोस्त से कहा,
‪"देखिए, मैं वहाँ गया था और ऐसा-ऐसा हुआ।"
‪उन्होंने बस इतना कहा, "श्री बच्चन,
‪आपको अपने देश वापस जाना होगा ‪क्योंकि अमरीकी आ रहे हैं।"
‪NETFLIX डॉक्यूमेंट्री सीरीज़
‪भाग 4 - "विरासत"
‪"बॉलीवुड" शब्द कैसा लगता है?
‪मुझे यह नाम कभी पसंद नहीं आया।
‪"बॉलीवुड" शब्द के बारे में कैसा लगता है?
‪"बॉलीवुड" शब्द।
‪मुझे नहीं पसंद है।
‪नफ़रत है।
‪नहीं, मुझे वह शब्द पसंद नहीं है।
‪यह मानकर चल रहा हूँ कि "बॉ" मुंबई के ‪पुराने नाम "बॉम्बे" से लिया गया है।
‪क्योंकि वहाँ हॉलीवुड है, तो बॉलीवुड हुआ।
‪इसे बॉलीवुड बुलाया जाना ‪इसलिए नहीं पसंद है,
‪क्योंकि इसमें बाकी का ‪भारतीय सिनेमा शामिल नहीं होता,
‪जोकि उतना ही अहम है, बल्कि ज़्यादा।
‪बंगाली, तेलुगू, तमिल, ‪मलयालम और पंजाबी सिनेमा।
‪अगर लोगों को ‪इस नाम की उत्पत्ति के बारे में पता हो,
‪तो शायद आपको यह समझना होगा
‪कि ज़्यादातर फ़िल्मी लोग ‪यह नाम क्यों नहीं चाहते।
‪हमारी फ़िल्मों के बारे में ‪एक अपमानजनक लेख लिखा गया था
‪और कैसे उन्हें लगता था ‪कि हम हॉलीवुड के गरीब संस्करण हैं।
‪क्या मुझे यह अपमानजनक लगता है?
‪मुझे शुरुआत में तो पसंद नहीं था,
‪पर मुझे एहसास हुआ कि ज़्यादातर नाम,
‪जो शुरुआत में अपमानजनक होते हैं, ‪बाद में भी बने रहते हैं।
‪मुझे यह एहसास ही नहीं था कि "प्रभाववादी"
‪एक अपमानजनक शब्द होता है।
‪निजी तौर पर, मैं ऐसा नहीं मानती,
‪पर मुझे पता है कि कई लोग ‪और ख़ासतौर से श्री बच्चन ऐसा मानते हैं।
‪तो जब उनके आसपास होती हूँ, ‪तो मैं "बॉलीवुड" कभी नहीं कहती।
‪जब भी मैं ‪"हिंदी फ़िल्म इंडस्ट्री" बोलता हूँ,
‪तो मुझे पता होता है कि मेरे दिमाग में ‪"बॉलीवुड" शब्द एक तारे की तरह
‪टिमटिमा रहा होता है।
‪पर मैं उसे कहना नहीं चाहता।
‪पर मुझे "हिंदी फ़िल्म इंडस्ट्री" ‪कहना पसंद है। शायद इसमें…
‪यह बॉलीवुड से ज़्यादा रूमानी है।
‪शुरुआत में, हम सभी ‪इसके लिए एक तरह से लड़ते थे।
‪हम बॉलीवुड नहीं हैं, हम भारतीय ‪फ़िल्म बिरादरी या भारतीय सिनेमा हैं।
‪मुझे एहसास हुआ कि "बॉलीवुड" बोलना आसान है
‪क्योंकि यह हमारे लिए ‪उनकी सोच को जताता है कि हम क्या थे।
‪उन्हें लगा ‪कि भारतीय सिनेमा को बॉलीवुड कहते हैं।
‪एक स्वाभाविक सा रुझान होता है
‪कि "ये गाते और नाचते भारतीय" ‪जैसी एक छवि बन जाए।
‪जब हमें यह नाम मिला था, तो हममें ‪बॉलीवुड जैसा कुछ ख़ास था।
‪"ऐसा तो बॉलीवुड में होता है।" ‪या "यह तो बॉलीवुड जैसा है।"
‪पर मुझे लगता है ‪कि यह अब बहुत तेज़ी से बदल रहा है।
‪हालाँकि नाचना और गाना हमारी पहचान है
‪और शायद इस बात को स्वीकार करना चाहिए ‪क्योंकि यह बात अनोखी है। हमने ईजाद की है।
‪पर बात केवल यहीं तक सीमित नहीं रहती।
‪ऐसी कई फ़िल्में हैं, ‪जो नए भारत का प्रतिनिधित्व करती हैं।
‪और अब वही आवाज़ ‪विश्व स्तर के दर्शकों तक पहुँच रही है।
‪यश चोपड़ा द्वारा फ़िल्म - वीर-ज़ारा
‪अगर आप "भारत" कहेंगे और विदेश में हों,
‪वे कहेंगे, "अरे, बॉलीवुड।"
‪मैं कई विदेशी लोगों से मिल रहा था,
‪जिसमें मीडिया और लॉन्च के कार्यक्रम ‪शामिल थे। मीडिया के लोग वहाँ आते थे।
‪और वे मुझे भारत के वॉर्नर ब्रदर्स का ‪मुख्य कार्यकारी अधिकारी मानते थे।
‪संजीव कोहली ‪सीईओ, यश राज फ़िल्म्स 2000-2009
‪वाईआरएफ़ उस स्तर तक पहुँच गया था।
‪मतलब, इस ब्रांड की पहचान।
‪और उसकी वजह से ‪बहुराष्ट्रीय कंपनियों ने तय किया,
‪"क्या यहाँ पर मौका है?"
‪और उस समय लोग लालच में यहाँ आने लगे थे।
‪सोनी पिक्चर्स ने आकर बनाई…
‪पहली बार किसी हॉलीवुड स्टूडियो ने ‪एक हिंदी फ़िल्म बनाई थी।
‪वॉर्नर ने "चाँदनी चौक टू चाइना" बनाई।
‪वॉर्नर ने बॉलीवुड की ‪कुंग फ़ू का ट्रेलर जारी किया
‪भगवान जाने उन स्क्रिप्ट को किसने हरी झंडी ‪दी थी क्योंकि वे सब बेकार थीं।
‪अनुपमा चोपड़ा - फ़िल्म पत्रकार
‪पर वे खेल में शामिल रहना चाहते थे।
‪मुझे याद है ‪जब "स्लमडॉग मिलियनेयर" का प्रीमियर था…
‪अनिल कपूर - अभिनेता
‪…तो कार्ड में लिखा था, "अनिल कपूर ‪और फ़ॉक्स सभी को आमंत्रित करते हैं।"
‪तो वे बस आ ही रहे थे।
‪मुझे याद है कि जब मैंने सुना ‪कि 20यथ सेंचुरी फ़ॉक्स…
‪सैफ़ अली ख़ान - अभिनेता
‪…आ रहे हैं, तो हम बहुत खुश थे क्योंकि हम ‪ऐसे बैनर तले फ़िल्में करना चाहते हैं,
‪पर हमें यह एहसास नहीं था ‪कि यह कितना ख़तरनाक हो सकता है।
‪करण जौहर - निर्देशक और निर्माता
‪उस समय कलाकारों, फ़िल्मकारों और फ़िल्मों ‪के लिए पानी की तरह पैसा बह रहा था
‪और हर चीज़ को लेकर उनका ही सिक्का चलता था
‪क्योंकि वे ही बाज़ार को दिशा दे रहे थे।
‪मुझे पता था कि इससे आदी काफ़ी परेशान थे।
‪एक बात मैं ईमानदारी से कहना चाहूँगा,
‪उनमें से कई ने वाईआरएफ़ से संपर्क किया ‪कि वे मिलकर काम कर सकें।
‪पर दिक्कत यह थी कि आदी ‪इस बात के लिए आसानी से राज़ी नहीं थे
‪क्योंकि यह अधिग्रहण जैसा होता।
‪वे लोग बताना चाहते हैं ‪कि फ़िल्में कैसे बननी चाहिए,
‪आदी को यह बात पसंद नहीं है।
‪सच तो यह है कि आपकी कहानी कौन बता रहा है, ‪इससे वाकई काफ़ी फ़र्क पड़ता है।
‪और मुझे लगता है कि आदी के मन में यह बात थी ‪कि हमें अपनी कहानी खुद बतानी चाहिए।
‪केवल हमें ही अपनी कहानी बतानी चाहिए।
‪ज़ाहिर है कि '90 के दशक के उदारीकरण के बाद
‪कई बहुराष्ट्रीय कंपनियाँ भारत आने लगी थीं।
‪अब गठजोड़ करने के लिए भारत ‪बहुराष्ट्रीय कंपनियों की पसंदीदा जगह है।
‪माइक्रोसॉफ़्ट - और आसान बनाते हैं
‪कई भारतीय कंपनियों के साथ ‪गठबंधन कर रही हैं।
‪मुझे लगने लगा था कि फ़िल्म ‪इंडस्ट्री में भी यह होने वाला है।
‪बैंक नेशनल डे पेरिस - बैंक ऑफ़ अमेरिका
‪और शायद भारत में भी स्टूडियो मॉडल आ जाएगा।
‪और अगर ऐसा होता है, कोई भी निर्माता कंपनी…
‪डीटी सिनेमाज़
‪…यहाँ तक कि हमारे जैसी मशहूर कंपनी भी, ‪आखिरकार स्टूडियो के लिए काम करने लगेगी।
‪आदित्य चोपड़ा - निर्देशक और निर्माता
‪अध्यक्ष और प्रबंध निदेशक, यश राज फ़िल्म्स
‪अब, मेरे पिता जी तो पक्के भारतीय ‪और रूढ़िवादी इंसान थे।
‪वह समझ नहीं पाए। उन्होंने कहा, ‪"तो तुम स्टूडियो बनाना चाहते हो?"
‪मैंने कहा, "नहीं, वह भी करना चाहता हूँ, ‪पर वह केवल एक हिस्सा होगा।"
‪मुझे लगता है कि हमें अपने ‪वितरण केंद्रों को नियंत्रित करना होगा।
‪और इससे पहले कि स्टूडियो आएँ…
‪टिकट लेने का केंद्र
‪…मैं खुद एक स्टूडियो बनना चाहता हूँ, ‪ताकि वे आकर हमें ख़रीद न लें,
‪पर वे हमें बराबरी का समझें।
‪मैं फ़िल्म बनाने की ‪प्रक्रिया का स्तर ऊँचा उठाना चाहता था।
‪मैं पूरी इंडस्ट्री को ऊँचा उठाना चाहता था।
‪मैं चाहता था कि लोग हमें केवल सर्कस में
‪प्रदर्शन करने वाला नहीं, ‪बल्कि संयुक्त उद्योग का मार्गदर्शक समझें।
‪एक दिन, यश जी ने मुझे फ़ोन किया।
‪महेन वकील - भूतपूर्व कार्यकारी निर्माता, ‪यश राज फ़िल्म्स
‪मैंने कहा, "ठीक है, मुझे कुछ सोचने दीजिए।"
‪मैंने सोचा और कहा, ‪"यह आर्थिक रूप से व्यावहारिक नहीं है।"
‪उन्होंने कहा, "नहीं, ‪बेटा, व्यावहारिक है कि नहीं है,
‪जब यश जी और आदी ने मुझे पहली बार बताया ‪कि वे एक स्टूडियो बना रहे थे…
‪आमिर ख़ान - अभिनेता
‪…मैंने सोचा, "अच्छा?"
‪मुझे यश जी और आदी के लिए ‪चिंता हो रही थी। मुझे लगा,
‪"क्या इस स्टूडियो को चला पाना ‪आर्थिक रूप से मुमकिन भी होगा या नहीं?"
‪मुझे नहीं लगता कि उन्हें भी यह पता था ‪कि वे अपनी जमा पूँजी वापस कमा पाएँगे।
‪मुझे कोई घबराहट नहीं थी
‪क्योंकि मैं अपना पैसा ‪ख़र्च नहीं कर रहा था।
‪मुझसे यश जी ने कहा, "मेरे को ‪सबसे बढ़िया से बढ़िया स्टूडियो बना के दे।"
‪तो मैं बताता हूँ ‪कि मैं परेशान क्यों नहीं था।
‪ऐसा इसलिए था क्योंकि मेरे लिए,
‪अगर सब कुछ नाकामयाब भी हो जाता ‪और हम यह स्टूडियो बनाने में कामयाब रहते,
‪जिस पर मेरे पापा का नाम था,
‪कम से कम हमने इतना तो किया है
‪कि एक ऐसा स्मारक बना दिया है, ‪जो उनके किए काम का प्रतीक था।
‪मुझे नहीं लगता कि इसका कोई मोल हो सकता है।
‪तो उसके लिए कोई भी कीमत वाजिब थी।
‪भले ही हमने स्टूडियो को ‪बनाना शुरू कर दिया था,
‪यह सोच किसी सपने जैसी थी,
‪बिल्कुल "फ़ील्ड ऑफ़ ड्रीम्स" जैसी थी।
‪अगर आपने बना लिया, तो वे आएँगे।
‪एम. एफ़ हुसैन - कलाकार
‪सन् 2005 - वाईआरएफ़ स्टूडियो खुलता है
‪जब स्टूडियो खुला, तो हम बहुत खुश हुए थे।
‪मैं आपको बता भी नहीं सकती।
‪हम सब 2005 में यहीं आ गए थे।
‪और शायद बहुत बड़ा कार्यक्रम हुआ था,
‪जहाँ मेरे पिता जी के बड़े भाई, ‪श्री बी. आर. चोपड़ा आए थे।
‪वह बहुत लाजवाब दौर था ‪क्योंकि जब लोगों ने पहली नज़र में देखा
‪कि हमने क्या किया है,
‪सब लोगों का यही मानना था कि कमाल कर दिया।
‪मुझे याद है कि 2000 के शुरुआती सालों में…
‪अक्षय विधानी - सीईओ, यश राज फ़िल्म्स
‪…जब हमने यह स्टूडियो बनाया था,
‪क्योंकि मैं स्टूडियो प्रबंधक था,
‪मैं इसे देखने आने वाले ‪कई लोगों की मेज़बानी करता था।
‪-कैसे हो? ‪-कैसा लग रहा है?
‪विल स्मिथ - अभिनेता
‪और मिसाल के तौर पर ‪हॉलीवुड से जो भी भारत आता था,
‪वह आकर इस स्टूडियो को देखना चाहता था।
‪और जब उन्हें यह सब दिखाया जाता था, ‪तो सब हैरान रह जाते थे…
‪एकॉन - संगीतकार
‪…क्योंकि कई लोगों का मानना था
‪कि यह बरबैंक या एलए के ‪कई स्टूडियो से भी बेहतर था।
‪यह लाजवाब है। ‪मुझे खुशी है कि हम यहाँ घूमने आए।
‪मैं इसे पूरी तरह सार्वजनिक करना चाहता था।
‪मतलब, मैं फ़िल्म पत्रिकाओं वगैरह में ‪इसकी जानकारी देना चाहता था।
‪आदी ने कहा, "नहीं, यह हमारे अपने लिए है।"
‪और बुनियादी तौर पर, ‪यह स्टूडियो उनके लिए ही बनाया गया था।
‪सलाम नमस्ते
‪एक दौर ऐसा भी था, ‪जब सब कुछ परियों की कहानी जैसा था।
‪यश राज फ़िल्म्स की लगातार कामयाबी जारी है।
‪और वे हल्की-फ़ुल्की मनोरंजक फ़िल्मों के ‪उस्ताद बनते जा रहे हैं।
‪एक के बाद एक फ़िल्मों की कतार लगी थी, ‪हर फ़िल्म पहली वाली से बेहतर कमा रही थी।
‪इंडस्ट्री में भी लोग कहने लगे थे ‪कि वाईआरएफ़ से गलती हो ही नहीं सकती।
‪धूम 2
‪मुझे याद है कि एक इंटरव्यू के दौरान ‪एक पत्रकार ने मुझसे कहा था,
‪"आपके भाई मिट्टी भी छू दें, ‪तो सोना हो जाए।"
‪उदय चोपड़ा ‪अभिनेता और निर्माता, यश चोपड़ा के बेटे
‪मैंने कहा, "हाँ, ‪मुझे उम्मीद है कि यह जारी रहे।"
‪तो गड़बड़ी कहाँ से शुरू हुई?
‪ऐसे किसी एक समय के बारे में नहीं कह सकता
‪कि चीज़ें उतार की तरफ़ बढ़ने लगी थीं।
‪यह धीरे-धीरे होता गया।
‪उस समय, सबसे बड़ी बात तो यह थी ‪कि मेरी माँ की सेहत सही नहीं रहती थी।
‪वह बीमार रहती थीं।
‪उन्हें कैंसर हो गया था।
‪और उसी दौरान मेरे पिता जी ने ‪काम पर ध्यान देना कम कर दिया था।
‪निजी तौर पर, हमें पता था ‪कि यह एक बहुत बड़ी बात थी
‪जिससे हमें वह परियों की
‪कहानी वाला एहसास नहीं हो रहा था, ‪जो दुनिया को दिख रहा था।
‪उसी दौरान मेरे पिता जी और मेरा
‪एक ख़ास रिश्ता बनने लगा था क्योंकि उन्हें ‪अपने मन की बात कहने के लिए कोई चाहिए था।
‪उस समय मेरे भाई काम में बहुत व्यस्त थे।
‪तो वह मेरे साथ बैठते थे ‪और मुझसे कहते थे, "मुझे डर लग रहा है।"
‪एक तरह से मेरे पिता जी ‪और मेरा, भाइयों वाला रिश्ता था।
‪और मेरे भाई मेरे पिता जैसे बन गए थे।
‪मेरे पिता जी और मैं बैठकर ‪एक-दूसरे को राज़ बताते थे और कहते थे,
‪"आदी को मत बताना, पर मैंने ऐसा किया।"
‪तो उस वक्त ऐसा हो गया था
‪कि आदी हम दोनों के लिए ‪पिता जैसा हो गया था।
‪तो 2004 में, हम बहुत ऊँचे मुकाम पर थे।
‪सन् 2005 और '06 में हम मज़बूत बने रहे,
‪उस समय ऐसा लगता था ‪कि हमसे कोई गलती हो ही नहीं सकती।
‪फिर 2007 आया ‪और हम एक तरह से नीचे खिसकने लगे।
‪हमारी कई फ़िल्में नाकामयाब रही थीं।
‪हमारी आर्थिक स्थिति भी ‪उतनी अच्छी नहीं रह गई थी।
‪मैं बहुत निराश था, ठीक है?
‪मुझे ऐसा लगने लगा, "मेरी स्वाभाविक ‪प्रवृत्ति कारगर क्यों नहीं हो रही है?
‪क्या मेरी कामयाबी यहीं तक सीमित थी?"
‪और मुझे एहसास हुआ ‪कि एक फ़िल्म का निर्देशन करना पड़ेगा।
‪मैं इतना व्यस्त रहता था कि मैंने ‪सात सालों से निर्देशन का काम नहीं किया था।
‪ज़ाहिर है कि मैं इस मूड में ‪तो निर्देशन नहीं करना चाहता था।
‪मैं चाहता था…
‪जब भी मैं निर्देशन करूँगा, ‪मैंने सोचा था कि मैं
‪बेहतर माहौल में करूँगा।
‪और मुझे एहसास हुआ कि मुझे कंपनी को
‪एक बहुत बड़ी ‪कामयाबी वाली फ़िल्म देनी पड़ेगी
‪और शायद, मुझे यह खुद ही करना पड़ेगा।
‪रब ने बना दी जोड़ी
‪मैं दो हफ़्तों के लिए लंदन चला गया
‪और मैंने कहा कि मैं कहानी लिखूँगा।
‪मेरे दिमाग में बहुत हल्का सा ख़याल था।
‪रब ने बना दी जोड़ी (2008) ‪निर्देशक : आदित्य चोपड़ा
‪यह एक ऐसे पति की कहानी है, ‪जिसकी शादी परिवार वालों की मर्ज़ी से
‪एक जवान लड़की से हो जाती है ‪और लड़का उतना मस्त नहीं होता है।
‪और लड़की…
‪लड़की पहले ही उससे शादी करके खुश नहीं थी
‪और यह उस लड़के की प्रेम कहानी है।
‪वह उसका दिल जीतना चाहता है। ‪वह उसे दिल से चाहता है।
‪और उसका दिल जीतने के लिए ‪वह एक दूसरा ही रूप अख्तियार कर लेता है।
‪बुरा बंदा
‪यह किरदार भी उसी अभिनेता ने निभाया था,
‪सबकी समस्या यह थी, ‪"वह उसे कैसे नहीं पहचानेगी?"
‪तो यह फ़िल्म अपने आधार की ‪कमी पर नाकामयाब हो जाएगी।
‪हैलो जी। मेरा नाम तानी है।
‪मुझे याद है कि मैंने शाहरुख़ को ‪लंदन से फ़ोन किया था और कहा,
‪"मैंने स्क्रिप्ट पूरी कर ली है ‪और मैं तीन महीने में शुरू करना चाहता हूँ।
‪क्या आप उपलब्ध हैं?"
‪उन्होंने एक फ़िल्म के लिए ‪समय दे रखा था, पर वह फ़िल्म रुक गई थी।
‪"अजीब बात है, ‪मेरी एक फ़िल्म रुक गई। मैं तैयार हूँ।"
‪जब उस फ़िल्म को साइन किया, ‪तो मैं केवल 19 साल की थी।
‪मेरी पहली फ़िल्म थी।
‪और आदी यह नहीं चाहते थे कि कोई यह जान पाए ‪कि मैं उसमें मुख्य भूमिका निभा रही थी।
‪तो सब कुछ चोरी-छिपे हो रहा था।
‪अनुष्का शर्मा - अभिनेत्री
‪दफ़्तर में भी, ‪एक-दूसरे को बताने की मनाही थी।
‪यह इतना बड़ा राज़ था। बहुत बड़ा राज़ था।
‪और आदी ने मुझसे कहा था,
‪"आप किसी को नहीं बता सकतीं। ‪अपने माता-पिता को भी नहीं।"
‪मैंने कहा, ‪"मुझे अपने माता-पिता को तो बताना ही होगा।
‪मैं अपनी माँ के साथ रहती हूँ। ‪उनसे यह बात कैसे छुपाऊँ?"
‪निजी तौर पर और पेशेवर के रूप में भी, ‪वह साल मेरी ज़िंदगी का
‪सबसे मुश्किल साल था।
‪और मैं लगातार ‪बहुत ज़्यादा दबाव झेल रहा था।
‪पर बड़ी अजीब बात यह है कि जब भी मैं ‪"रब ने" के सेट पर दाखिल होता था,
‪तो ऐसा लगता था कि कोई शक्ति ‪सारी परेशानी को हर लेती थी।
‪और मैं बहुत खुश रहता था।
‪इससे पहले कि फ़िल्म रिलीज़ हो पाती,
‪वह 26-11 वाला हादसा हो गया।
‪दिनांक 26 नवंबर 2008, दिन बुधवार की शाम को
‪भारत की आर्थिक राजधानी, मुंबई पर
‪दस हथियारबंद बंदूकधारियों ने हमला कर दिया।
‪सन् 2008 - मुंबई पर हमला
‪अगले 60 घंटों के दौरान,
‪दुनिया भर की टीवी स्क्रीन पर ‪असल ज़िंदगी का घटनाक्रम चलता रहा।
‪दस में से नौ आतंकवादी मारे गए
‪लोग इस होटल से बाहर निकल पाए हैं ‪और यह परिवारों के लिए बेहतरीन ख़बर है।
‪ठीक है।
‪नीचे बैठ जाओ। नीचे!
‪ताज महल होटल पर कब्ज़ा
‪मुंबई में आतंकवादी कब्ज़ा खत्म हो गया है,
‪पर उससे होने वाले असर को ‪लंबे समय तक महसूस किया जाएगा।
‪पेश है मार्क फ़िलिप्स की रिपोर्ट।
‪एक तरह से शहर थम सा गया था।
‪"रब ने" 12 दिसंबर को रिलीज़ होने वाली थी।
‪इस हादसे के दो हफ़्ते बाद।
‪रब ने बना दी जोड़ी ‪लेखक और निर्देशक आदित्य चोपड़ा
‪तो कंपनी के साथ-साथ
‪बाहर के भी कई लोगों को लगा, ‪"फ़िल्म को टाल देना चाहिए।"
‪मेरा सच में यह मानना है ‪कि यहाँ पर एक आध्यात्मिक शक्ति थी।
‪मुझे लगता है कि फ़िल्म अच्छी चलेगी।
‪और उससे ज़्यादा अहम यह है कि मुझे लगता है
‪कि लोग फ़िल्म देखना चाहेंगे। ‪वे खुश होना चाहेंगे।
‪वे ज़िंदगी को स्थापित करने वाली ‪और अच्छा महसूस कराने वाली फ़िल्म चाहेंगे।
‪मैं यह जोख़िम उठाऊँगा।
‪और मैं रिलीज़ की तारीख नहीं बदलूँगा।
‪रब ने… आखिरकार ‪यश राज फ़िल्म्स के लिए खुशी लेकर आई
‪यह फ़िल्म इस देश के लोगों पर…
‪एसआरके के करिश्मे ने कमाल कर दिया ‪रब ने… सारे रिकॉर्ड तोड़े
‪…मेरे स्वाभाविक भरोसे से भी बनी थी।
‪भारतीयों को कुछ भी परेशान नहीं कर सकता।
‪हममें बर्दाश्त करने की क्षमता बहुत है।
‪और फ़िल्म ने बहुत अच्छा किया ‪और हम एक तरह से…
‪हम खुश थे।
‪जब पीछे मुड़कर देखता हूँ, ‪तो मुझे लगता है कि वाईआरएफ़ से
‪पाई कामयाबी को लेकर गर्व होता है।
‪आज, मेरे फ़ैसले ‪गलत होने के मुकाबले सही ज़्यादा होते हैं।
‪शायद कल ऐसा न हो।
‪शायद एक कमरे में मेरी सोच बहुत अच्छी न हो।
‪शायद मैं बहुत अच्छी फ़िल्में न बनाऊँ।
‪हो सकता है कि मैं ‪अच्छी से ज़्यादा बुरी फ़िल्में बनाऊँ।
‪कभी न कहना कि तुमसे प्यार है, ‪कभी न कहना कि तुमसे प्यार है
‪बेफिक्रे (2016) - निर्देशक : आदित्य चोपड़ा
‪जब मेरी फ़िल्म बेफिक्रे कामयाब नहीं हुई,
‪तो कुछ समय के लिए
‪मेरा दिल टूट सा गया था।
‪शायद अब भी दिल के किसी कोने में
‪एक हल्की सी टीस रहती है।
‪और एक्शन!
‪वह फ़िल्म मेरे पास काफ़ी वक्त तक थी।
‪अब मैं एक हल्की-फुल्की ‪फ़िल्म बनाना चाहता था,
‪जिसमें भारतीय सिनेमा के स्तंभ न हों।
‪और मैंने सोचा कि हम ‪रूमानी कॉमेडी नहीं बनाते हैं।
‪भारत में हम प्रेम कहानियाँ बनाते हैं।
‪और मैंने कहा, "शायद अब भारत…"
‪"…एक ऐसी कहानी के लिए तैयार है, ‪जो बहुत ज़्यादा जज़्बाती न हो।"
‪और मज़ेदार और हल्की-फुल्की हो।
‪चलो खुद के अलग होने की सालगिरह मनाते हैं।
‪अरे, यार!
‪और उसके ज़रिए,
‪मैं एक आज़ाद ‪भारतीय लड़की को दिखाना चाहता था।
‪बिल्कुल।
‪एक दूसरे को ‪"जान, बाबू, जानू" नहीं बुलाएँगे?
‪कभी भी नहीं।
‪एक-दूसरे को ‪"तुमसे प्यार है" क्यों नहीं बोलेंगे?
‪क्योंकि सब जज़्बाती और भावुक ‪हो जाता है। मस्ती खत्म हो जाती है।
‪बेहतरीन।
‪मुझे लगा कि भारत उसके लिए तैयार है।
‪मुझे लगा…
‪अब मुझे लगता है कि शायद वे ‪मुझसे ऐसी उम्मीद नहीं कर रहे थे।
‪जब आदित्य चोपड़ा दो दुनियाओं के बीच में
‪रहते हैं, तो वह बेहद सहज रहते हैं।
‪पारंपरिक और आधुनिक दुनियाओं में।
‪चाहे बात "दिल वाले दुल्हनिया ले जाएँगे" ‪की हो, या "मोहब्बतें" की…
‪तनुल ठाकुर - फ़िल्म पत्रकार
‪…या "रब ने बना दी जोड़ी" की।
‪अब दर्शक उनसे ‪कुछ और बनाने की उम्मीद कर रहे हैं।
‪देश और जवान होता जा रहा है
‪और आदित्य चोपड़ा अब जवान नहीं रह गए।
‪बेफिक्रे ‪जो प्यार करने की हिम्मत करते हैं
‪उस वक्त, मैं बहुत गंभीरता से सोच रहा था
‪कि मेरे बाद वाईआरएफ़ का क्या होगा?
‪मुझे ऐसे ‪रचनात्मक निर्माता तैयार करने होंगे,
‪जिनमें वाईआरएफ़ की प्रकृति हो, ‪पर अपनी आवाज़ को सामने रख पाएँ,
‪और यह ज़रूरी नहीं है कि वह मेरी आवाज़ हो।
‪मैं वाईआरएफ़ की ‪तीन फ़िल्मों में सहायक रहा।
‪मनीष शर्मा - निर्देशक और निर्माता
‪"फ़ना, " फिर "आजा नचले, " फिर मैंने ‪"रब ने बना दी जोड़ी" में काम किया।
‪और आखिरकार निर्देशक के रूप में ‪मैंने अपनी पहली फ़िल्म,
‪"बैंड बाजा बारात" की।
‪बहुत अलग चीज़ है।
‪तो आदी से यूँ ही बात हो रही थी,
‪मैंने उनसे कहा, "एक लेखक है, ‪जो कोई स्क्रिप्ट लिख रहा है।"
‪दम लगा के हईशा - लेखक शरत कटारिया
‪"आप देखना चाहेंगे? ‪यह छोटी सी फ़िल्म है, शायद…"
‪उन्होंने कहा, "मेरे पास भेजो।"
‪और मैंने पढ़ा और मेरे तो होश उड़ गए।
‪और मैंने कहा कि मुझे यह फ़िल्म बनानी है।
‪अगले दिन वह वापस आए, उन्होंने कहा, ‪"तुम्हें पसंद आई? तुम्हें वाकई पसंद है?"
‪मैंने कहा, "हाँ।" ‪"इसके निर्माता क्यों नहीं बन जाते?"
‪और मैंने कहा, "अच्छा?"
‪मेरी ऐसी कोई योजना नहीं थी।
‪इस तरह से "दम लगा के हईशा" बनी थी।
‪दम लगा के हईशा (2015)
‪निर्देशक : शरत कटारिया ‪निर्माता : मनीष शर्मा
‪मैंने कहा, "रचनात्मक रूप से ‪फ़िल्म बनाने के लिए मैं
‪इस दुनिया को अच्छे से नहीं जानता।
‪पर मुझे लगता है कि आप बेहतरीन काम करेंगे।
‪मैं इस फ़िल्म की ज़िम्मेदारी ‪आपके कंधे पर डाल रहा हूँ।"
‪तो मुझे मुख्य कलाकार को ‪खोजने का महान काम सौंपा गया था।
‪और मैं हर रोज़ ‪कई प्रतिभावान लोगों से मिलता था।
‪और मैंने मनीष से कहा, ‪"आपके पास अभिनेत्री पहले से ही है।"
‪"जब वी मेट" वाला पहले करना है?
‪हाँ।
‪मैं हमेशा से कलाकार बनना चाहती थी।
‪पर पूरा…
‪और मैंने यह बात किसी को बताई नहीं थी।
‪यह बहुत गहरा और गुप्त राज़ था।
‪मेरी नौकरी में अच्छे पैसे मिल रहे थे, ‪मैं अपने काम में माहिर थी।
‪भूमि पेडनेकर - अभिनेत्री
‪मैं फ़िल्मी तंत्र का अभिन्न अंग बन गई थी।
‪बेशक, भूमि, मेरी सहायक थी, ‪भूमि मुझसे बहुत डरती थी
‪और मेरे सामने कभी ऑडिशन न देती।
‪शानू शर्मा ‪कास्टिंग निर्देशक, यश राज फ़िल्म्स
‪वह हमेशा कहती थी, "कमरे से बाहर जाइए।"
‪तो एक दिन मैं अचानक पहुँच गई थी ‪और हर कोई आज़मा… मैंने कहा,
‪"क्या चल रहा है?" "भूमि ऑडिशन दे रही है?"
‪मैं भी कोई पहली बार ‪थोड़ी न सफ़र कर रहीं हूँ, अकेले ट्रेन में।
‪दरवाज़ा थोड़ा सा खुला था ‪और मैंने उसे देखा,
‪वह कैमरा पकड़े हुए थी
‪और वह चार अलग लोगों को इशारे दे रही थी।
‪हे भगवान। आज तो हद ही हो गई। ‪आज हद ही पार कर दी।
‪मैं आदी सर के पास आकर बोली, ‪"भूमि बहुत अच्छा अभिनय करती है, "
‪और वह हँस पड़े।
‪क्योंकि वह मोटी सी थी ‪और इस तरह बोलती थी, "आदी सर।"
‪वह बहुत ही मज़ेदार युवती थी।
‪तो मैंने उसे जिम में ज़बरदस्ती भेजा ‪और कहा, "वज़न कम करना शुरू करो, जान।
‪तुम्हें वाकई…"
‪उसने वह करना शुरू कर दिया।
‪और तभी आदी सर ने मुझसे फ़ोन करके कहा,
‪"पक्का भूमि अभिनय कर सकती है?"
‪और मैंने कहा, "इस बात पर ‪करियर दाँव पर लगा सकती हूँ।"
‪और उन्होंने कहा, "ठीक है, तो एक फ़िल्म है,
‪जहाँ मुझे एक मोटी लड़की की ज़रूरत है।"
‪मैंने कहा, "भूमि जिम जाना छोड़ दो, ‪अब दबाकर खाना शुरू कर दो।"
‪"दम लगा के हईशा" को 1995 वाले ‪हरिद्वार के परिवेश में दिखाया गया है।
‪फ़िल्म की शुरुआत ‪एक दिशाहीन नौजवान से होती है,
‪जो बिल्कुल नाकारा है और उसका नाम प्रेम है।
‪उसके माता-पिता उसकी शादी ‪एक मोटी लड़की, संध्या से करा देते हैं।
‪प्रेम संध्या को बिल्कुल नहीं चाहता है।
‪मम्मी, आकार देखा है? यूँ।
‪और चूँकि वह लड़की देखने में ‪पारंपरिक रूप से सुंदर नहीं होती है,
‪तो लड़के की असुरक्षा की भावना बढ़ जाती है।
‪मैंने ज़्यादा वज़न वाली ‪हीरोइन के रूप में शुरुआत की,
‪जो कि भारत में नई बात थी,
‪और प्रेम कहानी में तो बिल्कुल नई बात थी।
‪कई लोगों ने मुझसे संपर्क करके कहा
‪कि ऐसा लगता है, ‪"आप हमारी कहानी बयान कर रही हैं।"
‪कई लोगों को इस बात से हैरानी हुई
‪कि ऐसी फ़िल्म इस स्टूडियो में बन रही थी।
‪आयुष्मान खुराना - अभिनेता
‪मोटी बीवी और नाकारा पति।
‪पर मुझमें और बाकी की वाईआरएफ़ की ‪अभिनेत्रियों में एक बात समान थी
‪कि हम सब आत्मविश्वास से भरी थीं।
‪हम सबको खुद पर काफ़ी यकीन था।
‪और जो सही था, हम उसके लिए अडिग रहे।
‪ज़रा देखिए।
‪तो "दम लगा के" से मुझे मनीष को
‪रचनात्मक निर्माता बनाने का मौका मिल गया,
‪जिसकी मैं शुरुआत करना ही चाहता था।
‪मेरे अलावा खुद के जैसे ‪रचनात्मक निर्माता बनाना चाहता था।
‪तो इससे केवल मेरी ही रचनात्मकता से
‪स्टूडियो को ऊर्जा नहीं मिलेगी।
‪और मैं यह सोचा करता था, ‪"मैं रचनात्मकता को संस्थागत कैसे बनाऊँ?"
‪अगर एक पेशेवर अभिनेता के रूप में ‪मुझे सेट पर 100 दिन बिताने हों,
‪तो मैं किसी और की बजाय ‪यश चोपड़ा के सेट पर बिताना पसंद करूँगा।
‪क्योंकि मुझे ‪यश चोपड़ा के साथ सेट पर काम करके…
‪शाहरुख़ ख़ान - अभिनेता
‪…बेहद खुशी मिलती है।
‪सच कहूँ, तो सेट पर ‪वह आदी से कम उम्र के लगते हैं।
‪कहीं ज़्यादा ऊर्जा थी।
‪दिल तो पागल है के बनने के दौरान
‪यश अंकल बहुत ही सामाजिक ‪और हर चीज़ से प्यार करने वाले थे।
‪और उनसे मिलना मुझे बहुत पसंद था ‪क्योंकि वह किसी गंभीर
‪फ़िल्म निर्माता की तरह पेश नहीं आते थे।
‪वह बिल्कुल पिता की तरह मिलते थे ‪और मुझे काफ़ी सलाह देते थे।
‪वह बहुत मज़ाकिया चुटकुले सुनाते थे।
‪काजोल - अभिनेत्री
‪बेहद बेवकूफ़ी भरे, ‪एक लाइन के चुटकुले, दोहरे अर्थ वाले।
‪सेट पर बहुत जोशीले थे। ‪चीखते थे, खुशी में सबके साथ चिल्लाते थे।
‪मतलब, सेट पर ‪सबसे तगड़ी आवाज़ यश चोपड़ा की होती थी।
‪तैयार?
‪आमतौर पर वह आपको ‪एहसास करा देते थे कि वह क्या चाहते हैं।
‪लड़की वहाँ से आती है।
‪माधुरी दीक्षित ‪अभिनेत्री
‪बहुत उत्साहित दिखना चाहिए ‪या बहुत प्यारी और रूमानी।
‪वह केवल कलाकारों के साथ ऐसा माहौल ‪नहीं बनाते थे, बल्कि सबके साथ ऐसा करते थे।
‪चाहे वह स्पॉट बॉय हो, ‪लाइट वाला बंदा हो या फिर कैमरामैन हो।
‪वे सब बेहतरीन प्रदर्शन की कोशिश करते थे।
‪एक्शन, प्लीज़।
‪वह कभी मॉनिटर नहीं देखते थे।
‪वह कैमरे के बगल में होते थे ‪या फिर ठीक आपके सामने होते थे।
‪कभी-कभी, कैमरामैन को यह कहना पड़ता था…
‪कैटरीना कैफ़ - अभिनेत्री
‪"यश जी, थोड़ा… ‪किनारे हो जाइए। आप फ़्रेम में आ रहे हैं।"
‪आधे मौकों पर तो मैं ‪समझ ही नहीं पाता था कि वह क्या कह रहे हैं।
‪ऋतिक रोशन - अभिनेता
‪उनकी बहुत तेज़ बोलने की आदत थी।
‪बहुत तेज़। ख़तरनाक रफ़्तार होती थी।
‪"इस तरह कीजिए।"
‪"उस तरह कीजिए।"
‪पता है, वह बस…
‪मैं कहती, "इन्होंने अभी क्या कहा?"
‪लोग सेट पर मुड़कर पूछते थे, ‪"वे क्या बात कर रहे हैं?"
‪और शाहरुख़ कहा करते थे,
‪"बस हाँ कह दीजिए। ‪मैं उनके कहने का मतलब समझा दूँगा।"
‪मेरे पिता जी की ‪फ़िल्म बनाने की शैली मेरे भाई से
‪बिल्कुल अलग थी।
‪फ़िल्म बनाने को लेकर उनकी प्रकृति ‪और दर्शन कंपनी जैसा बिल्कुल भी नहीं था।
‪उनके दौर में ‪हर चीज़ फ़ोन पर हो जाया करती थी।
‪सब कुछ दिनों में हो जाता था।
‪किसी कंपनी जैसी संरचना मौजूद ही नहीं थी।
‪फ़िल्म में पैसा लगाने का ‪तरीका भी बिल्कुल अलग था।
‪कोई दोस्त आकर पैसा लगा देता था।
‪या आप खुद का पैसा लगाकर ‪फ़िल्म बना सकते थे।
‪आपकी या अभिनेता की बीवी
‪कपड़े तैयार करती ‪या उसके लिए कपड़े तय करती थी।
‪पूरा इंतज़ाम ऐसे होता था, ‪जैसे माँ-बाप ही सब कर रहे हों।
‪इस आधुनिकीकरण की प्रक्रिया को लेकर
‪वह बहुत खुश नहीं थे।
‪वह फ़िल्मकारी की ‪पुरानी शैली से ज़्यादा खुश थे,
‪जब सब लोगों का योगदान होता था, ‪सब परिवार जैसे थे।
‪वह कहते थे, "आजकल की फ़िल्मकारी क्या है?"
‪पामेला चोपड़ा - यश चोपड़ा की पत्नी
‪"तो निर्देशक क्या करेगा?"
‪मैं पोशाक के लिए बैठना चाहता था ‪और एक और निर्देशक होता था,
‪वह कहता, "मैं पोशाक लेकर आता हूँ।"
‪मैं पढ़ने का काम करना चाहता था, ‪फिर कोई कहता, "नहीं, हम तैयार कर देंगे।"
‪जयदीप साहनी - पटकथा लेखक
‪वह कहते थे, ‪"फ़िल्म कौन बना रहा है? तुम या मैं?"
‪मुझे याद है ‪कि वह काफ़ी ज़्यादा बोलने लगे थे।
‪"मैं अब फ़िल्म नहीं करूँगा, ‪यह मेरी आखिरी फ़िल्म है।"
‪जब तक है जान (2012) - निर्देशक : यश चोपड़ा ‪निर्माता : आदित्य चोपड़ा
‪क्या यह वही मेजर समर आनंद हैं, ‪जिन्होंने अधिकतम बम
‪नाकाम करने का रिकॉर्ड बनाया है?
‪हाँ, 97 बम।
‪"जब तक है जान" एक ऐसी फ़िल्म थी,
‪जिसे मैंने आदी की पेशकश वाली ‪फ़िल्म को ठुकराते हुए चुना था।
‪"नहीं, अगर यश जी फ़िल्म बना रहे हैं, ‪तो उसमें अभिनय करूँगा।"
‪-सिंह, दुकानें खुलवा दे। ‪-ठीक है, सर।
‪"जब तक है जान" को लेकर उनमें ऐसा जुनून था,
‪जैसा कि किसी नए बंदे में ‪अपनी पहली फ़िल्म के लिए होता है।
‪और जब यश जी फ़िल्म बनाते समय सेट पर
‪मौजूद होते थे, तो यश जी में ‪आप वह खुशी देख सकते थे।
‪वह दल के साथ बैठते थे, साथ खाना खाते थे,
‪सेट पर आने वाले पहले ‪और सेट से जाने वाले आखिरी इंसान होते थे।
‪मैं ज़्यादा फ़िल्में नहीं करती, पर जब ‪आदी आए, मैंने कहा, "हमें यह करना होगा।"
‪उनके साथ काम करना काफ़ी अच्छा लगता था।
‪बेशक, हम सबकी उम्र हो चली थी।
‪और…
‪मैं वहाँ आया, हमने शॉट पूरा किया।
‪और जैसे ही शॉट खत्म हुआ…
‪ऋषि कपूर - अभिनेता
‪…और हमारी नज़रें मिलीं, यश जी की और मेरी,
‪यश जी की और मेरी आँखों में आँसू थे।
‪हम दोनों ने एक-दूसरे को देखा
‪और टूर में ऐसे लम्हों की यादें कौंध गईं।
‪हम लद्दाख के बहुत ही ‪मुश्किल भरे हालात में शूट कर रहे थे।
‪वह सबसे मस्त दिख रहे थे। ‪मैं तो बुरी तरह से काँप रहा था।
‪और वहाँ पर 18-19 साल के सहायक थे, ‪जिनकी तबियत ख़राब हो रही थी।
‪और 80 साल के इंसान आराम से खड़े थे।
‪कुछ लोग पहाड़ों पर चढ़ते-उतरते वक्त ‪उनकी मदद करना चाहते थे।
‪और उन्होंने कहा, "मुझे मदद नहीं चाहिए।
‪जब मैं मर जाऊँ, तब तुम मुझे उठा सकते हो।"
‪वह हमेशा ऐसी ही बातें करते थे।
‪मैं कश्मीर में एक शॉट कर रहा था, ‪पर वह मेरे पास आए और बोले…
‪"यह आखिरी शॉट है, ‪अब तो कुछ रहा नहीं। फ़िल्म खत्म।"
‪और वह बहुत भावुक हो गए।
‪फिर ऐसा लगा कि उनकी आँखें नम थीं।
‪उन्होंने कहा, "शायद यह हमारा आखिरी शॉट ‪हो।" मैंने कहा, "आखिरी शॉट क्यों?"
‪उन्होंने कहा, "नहीं, ‪अब आपके शॉट बचे ही नहीं हैं।"
‪मैंने कहा, "हाँ, ‪पर हम अगली फ़िल्म बनाएँगे।"
‪"यह आखिरी है… आखिरी शॉट है।"
‪मुझे लगता है ‪कि उन्होंने अपना मन बना लिया था
‪कि इसके बाद वह बाहर नहीं जाएँगे,
‪पर उन्होंने किसी को बताया नहीं था।
‪क्योंकि उन्हें पता था कि हर कोई ‪उन्हें मना करने की कोशिश करेगा।
‪मैं पूछना चाहूँगा कि आप ‪अगली फ़िल्म कब बनाएँगे? और…
‪तारीखें आपके पास हैं, हीरोइन आप बता देना,
‪अगली फ़िल्म कब बनाएँगे?
‪क्योंकि यह मेरे लिए बहुत ही बेहतरीन अनुभव ‪रहा है और मैं ऐसा दोबारा करना चाहूँगा।
‪सन् 2012 - यश चोपड़ा का अंतिम साक्षात्कार
‪शाहरुख़, मैं आज तक ज़िंदगी में ‪कैलकुलेटर के सामने नहीं बैठा।
‪ज़िंदगी में हिसाब नहीं लगाया।
‪मैंने ज़िंदगी बिताई है, ‪दिल मेरा क्या कहता है।
‪अब मैं "जब तक है जान" के बाद ‪किसी फ़िल्म का निर्देशन नहीं करूँगा।
‪उससे पहले मुझे नहीं पता था।
‪मैंने उस साक्षात्कार में ‪बहुत ज़ोर से कहा था, "क्या?"
‪और उन्होंने मुझे देखा और मुस्कुरा दिए।
‪यश चोपड़ा के साथ बिताए आखिरी के दस साल
‪मुझे सबसे ज़्यादा याद हैं।
‪जब भी मैं मुंबई में होता था…
‪अनुपम खेर - अभिनेता
‪…हर सुबह मैं जाकर उनके साथ नाश्ता करता था।
‪वह मुझसे दिल खोलकर बात करते थे
‪और मुझसे अपनी मज़ेदार चीज़ों, खुशियों,
‪आदी के लिए गर्व, उदय और पैम के लिए
‪प्यार के बारे में बातें साझा करते थे।
‪एक उम्र के बाद,
‪ज़िंदगी में एक अकेलापन आ जाता है।
‪और उस अकेलेपन का इससे कोई मतलब नहीं होता ‪कि दुनिया आपके साथ कैसा बर्ताव करती है।
‪…बहुत ही खुशहाल, शांतिमय और लंबी ज़िंदगी
‪और जन्मदिन की शुभकामनाएँ, श्री बच्चन।
‪अमित जी के जन्मदिन का मौका था…
‪सत्तरवें जन्मदिन की शुभकामनाएँ।
‪…और मैं यश जी को गले लगाने गया।
‪वह काँप रहे थे। उन्हें बुख़ार था।
‪और उन्होंने कहा, "जश्न शुरू हुए ‪काफ़ी देर हो गई, तू अभी आया है।"
‪मैंने कहा, ‪"अभी-अभी शूट खत्म करके आया हूँ।"
‪उन्होंने कहा, "बुख़ार हो रहा है।"
‪और फिर मैं डिनर वगैरह के लिए चला गया।
‪शायद अगली शाम को ‪वह अस्पताल में भर्ती हो गए थे।
‪जब मेरे पिता जी अस्पताल में थे,
‪मैं "धूम : 3" के लिए ‪शिकागो में शूट कर रहा था।
‪और मैं अपने भाई को फ़ोन करता रहा।
‪उन्होंने कहा, "वह अस्पताल में हैं, ‪पर चिंता की कोई बात नहीं है।"
‪वह चाह रहे थे ‪कि मैं इस बारे में चिंता न करूँ।
‪और मुझे नहीं पता था ‪कि मामला कितना गंभीर है।
‪आदी ने कहा, "नहीं, सब ठीक है।
‪हम बस उन्हें एहतियात के तौर पर ‪अस्पताल लेकर जा रहे हैं।"
‪और मुझे याद है, एक रात को मुझे सपना आया
‪कि मेरे पिता जी इस स्टूडियो में हैं
‪और वह काले रंग का सूट पहनकर बैठे हैं
‪और मैं उनके बगल में बैठा हूँ और वह ‪कहते हैं, "तुम यहाँ क्यों नहीं हो?"
‪और मैं आधी रात को उठकर बैठ गया ‪और मुझे लग गया कि कुछ तो गड़बड़ है,
‪मेरे भाई मुझे कम बता रहे हैं।
‪फ़िल्मकार यश चोपड़ा को डेंगू हो जाने पर
‪शनिवार से अस्पताल में भर्ती कराया गया है।
‪उन्हें 11 अक्टूबर को ‪थोड़ी दिक्कत महसूस हो रही थी।
‪मैंने सुना कि वह ‪अस्पताल में भर्ती हो गए हैं।
‪मुझे पता चला कि उन्हें डेंगू हो गया ‪और आदी ने कहा, "अभी मत आइए।
‪मैं नहीं चाहता कि इसे ज़्यादा तूल दें।" ‪और मैंने मान लिया।
‪और 21 अक्टूबर को ‪मैं अपने दफ़्तर में अकेला बैठा था।
‪मैंने यूँ ही फ़ोन मिला दिया ‪और पैम आंटी ने फ़ोन उठाया।
‪और मैंने पूछा, "पैम आंटी, ‪यश अंकल की तबियत कैसी है?"
‪और उनका गला रुंध रहा था।
‪और उन्होंने कहा, ‪"हालत ठीक नहीं है, करण। अब आ जाओ।"
‪और उसके कुछ दिनों बाद ही…
‪जूही चावला - अभिनेत्री
‪पूनम ढिल्लों - अभिनेत्री
‪यह…
‪हे भगवान, सच कहूँ, तो यह ‪याद करने की बहुत अच्छी चीज़ नहीं है।
‪जैसे ही हमने सुना, हम स्टूडियो आ गए,
‪जहाँ पर उनके पार्थिव शरीर को ‪अस्पताल से लाया गया था
‪और नीचे के खुले हॉल में ‪पूरी इंडस्ट्री के लोग मौजूद थे।
‪उस दिन मैं फूट-फूटकर रोया था।
‪फिर श्मशान में मैंने शाहरुख़ से कहा, ‪"मैंने अपना पिता खो दिया।"
‪उन्होंने कहा, "वकील जी, आप अकेले नहीं हैं। ‪मैंने भी मेरा पिता खोया है।"
‪यह उनके ही शब्द थे। ‪वह भी उन्हें अपना पिता मानते थे।
‪वह परिवार और स्टूडियो को ‪साथ जोड़े रखने वाली कड़ी थे।
‪यश के बिना ‪यश राज फ़िल्म्स के क्या मायने हैं?
‪रानी मुखर्जी ‪अभिनेत्री, आदित्य चोपड़ा की पत्नी
‪मेरे हिसाब से बहुत ही भयावह था ‪क्योंकि यह अचानक हुआ था।
‪वह तो फ़िल्म की ‪पहली प्रति भी नहीं देख पाए थे…
‪मैं बहुत ईमानदारी से बताना चाहूँगी,
‪मैंने खुद से ‪वादा किया था कि मैं नहीं रोऊँगी।
‪पर जब मैंने फ़िल्म देखी ‪और फ़िल्म के आखिरी 15 मिनट में
‪मैं अपने आँसू रोक नहीं पाई।
‪फिर आदी, मेरे प्यारे आदी ने आकर मुझसे कहा,
‪"देखिए, माँ, पापा हमेशा कहा करते थे, ‪'मैं काम करते-करते मरूँगा।'"
‪वह यही कहा करते थे। ‪एक-दो बार नहीं, रोज़ कहा करते थे,
‪"आदर्श रूप से तो मैं ‪काम करते-करते मरना चाहूँगा, "
‪और अंत में यही हुआ।
‪यश चोपड़ा - भारतीय सिनेमा के 50 साल
‪मेरे लिए तसल्ली की बात ‪यह थी कि मेरे पिता जी को
‪पता ही नहीं चला कि बुढ़ापा क्या होता है।
‪तो उनकी कमी,
‪जो मुझे हर रोज़ खलती है,
‪पर मुझे परेशान नहीं करती।
‪मुझे लगता है ‪कि उन्होंने अपनी भरपूर ज़िंदगी जी।
‪मुझे लगता है कि उन्होंने अपनी ज़िंदगी में ‪सब कुछ हासिल कर लिया था।
‪अब यह हम सबका अपना स्वार्थ ही होता
‪कि हम चाहें कि वह बने रहें।
‪उन्होंने अपना काम बखूबी किया।
‪उन्होंने हमें आगे बढ़ाया, ‪हमें सब कुछ दिया, वह अपना काम कर गए।
‪उन्हें जाने दीजिए।
‪मुझे लगता है कि हम सबकी तरह ही ‪आदी को भी अपने पिता की याद आती है।
‪पर शायद उदय इस कदर टूट गया है ‪जिसे मैं बयान नहीं कर सकता।
‪वह मेरे सपनों में बहुत ज़्यादा आते हैं।
‪और हमेशा एक ही सपना होता है
‪कि मैं किसी हालात में ‪अपने पिता जी से बात कर रहा हूँ,
‪हम साथ में मज़े कर रहे हैं।
‪हो सकता है कि हम कुछ खा रहे हों
‪या कहीं बैठकर हँस ‪या मज़ाक कर रहे हों और फिर अचानक,
‪मुझे एहसास होता है ‪कि अब वह हमारे बीच नहीं रहे।
‪उनके गुज़रने के ठीक पहले तक ‪हमारा रिश्ता लाजवाब था।
‪यह मेरी ज़िंदगी का सबसे अच्छा रिश्ता था।
‪तो, ज़ाहिर है, मुझे उनकी बहुत याद आती है।
‪हाँ और बेशक, ‪मैं उनके बारे में बहुत ज़्यादा सोचता हूँ।
‪सन् 2012 - जब तक है जान का प्रीमियर
‪यह बहुत आसान नहीं होता ‪कि 50 साल के लंबे करियर में
‪आप चोटी पर टिके रहें।
‪तो उनकी पहली फ़िल्म बड़ी हिट थी ‪और आखिरी फ़िल्म भी बड़ी हिट थी।
‪और उनकी पहली फ़िल्म 1959 में ‪और आखिरी फ़िल्म 2012 में आई थी।
‪जब तक है जान
‪आप कुछ कहना चाहेंगे?
‪देवियो और सज्जनो…
‪जैसा कि मैंने कहा, ‪यह सौभाग्य और सम्मान की बात है
‪और यश जी, इतनी उदारता के लिए ‪आपका शुक्रिया। भगवान भला करे।
‪मेरे पिता जी के गुज़र जाने के बाद,
‪मुझे महसूस हुआ कि कई लोगों को ‪उनके जाने की कमी महसूस हो रही थी।
‪यश चोपड़ा
‪और मुझे लगने लगा,
‪कि वे मुझसे उस कमी को ‪पूरा करने की उम्मीद करते हैं।
‪और मैं स्वभाव से ‪अपने पिता जी से बिल्कुल अलग हूँ।
‪मैं लोगों के बीच नहीं रहता, ‪दरअसल, यह बात मुझमें पनप ही नहीं पाई।
‪मेरे उस तरह के रिश्ते नहीं हैं।
‪मुझे यह भी नहीं पता ‪कि मुझमें वह हुनर है भी या नहीं।
‪और ज़ाहिर है, मैं उनकी जगह नहीं ले सकता।
‪यह मुमकिन ही नहीं है।
‪पर एक तरह से उनका प्रतिनिधित्व करने के लिए
‪मुझे और मेहनत करने की ज़रूरत है।
‪और जिन लोगों को मेरी ज़रूरत है,
‪कम से कम उनके लिए तो उपलब्ध हो सकूँ।
‪क्या उनकी विरासत को कायम रखने में ‪यही सबसे मुश्किल हिस्सा है?
‪हाँ, मुझे लगातार यह महसूस होता है
‪कि जैसे वह एक तरह से मुझसे कह रहे हों
‪"ठीक है, बेटा, अब मैं पक्का करूँगा
‪कि तुम लोगों से मेल-जोल बढ़ाओ।"
‪तो हाँ, यह मुश्किल है। ‪पर मैं कोशिश कर रहा हूँ।
‪मुझे लगता है ‪कि वह चाहते हैं कि मैं ऐसा करूँ
‪और मैं उनसे कहता हूँ, ‪"ठीक है, पापा, मैं करके दिखाऊँगा।"
‪मुझे लगता है कि मेरे अपने सफ़र में ‪मुझे उस तरह का जुनून कभी महसूस नहीं हुआ,
‪जैसा कि मेरे पिता जी या भाई में था।
‪यह मेरी ज़िंदगी में काफ़ी बाद में आया…
‪तो जिस दौरान मेरे पिता जी की मौत हुई,
‪मैं खुद को बदलने की ‪जी तोड़ कोशिश कर रहा था।
‪और यह केवल भावनात्मक स्तर पर नहीं था, ‪पर मेरे करियर को लेकर भी था।
‪मैं कुछ अलग करना चाहता था।
‪ग्रेस डे मोनाको - ओलिवर डाहन
‪सड़सठवें कान्स फ़िल्म महोत्सव के लिए
‪अब और तब के बीच रेड कार्पेट पर शानदार पल…
‪और इसलिए, मैंने एलए में वाईआरएफ़ ‪एंटरटेनमेंट नामक प्रोडक्शन कंपनी शुरू की।
‪मशहूर बॉलीवुड बैनर यश राज फ़िल्म्स ने ‪हॉलीवुड पर वाईआरएफ़ एंटरटेनमेंट शुरू की
‪उसकी सोच अंतर्राष्ट्रीय स्तर की है।
‪उस दौरान वह हॉलीवुड जगत
‪और अमरीकी टीवी से रूबरू हुआ था।
‪और मुझे लगता था कि वह उसमें माहिर होगा।
‪और मैंने कहा, "यह तुम्हारा काम हो सकता है
‪और इसे तुम चलाओ ‪और तय करो कि इसे कैसे करना है…"
‪और वह बहुत उत्साहित हुआ।
‪इस फ़िल्म के निर्देशक फ़्रांसीसी हैं।
‪एक अंतर्राष्ट्रीय प्रोजेक्ट। ‪उदय चोपड़ा भी हैं, बतौर सह-निर्माता…
‪मुझे हमेशा से पता था कि मैं अपने पिता जी ‪और भाई की छत्रछाया में रह जाऊँगा।
‪उससे बाहर निकलना ‪मेरे लिए बहुत मुश्किल होगा।
‪तो यह ऐसा मौका था, ‪जिसमें लगा कि अगर मैंने यह किया
‪और इसमें मुझे जो भी कामयाबी मिलेगी,
‪वह मेरी होगी
‪और यह करके मैं अपनी एक पहचान बना पाऊँगा।
‪आप जितना हासिल करने निकले थे, ‪उतना हासिल कर पाए?
‪पचास प्रतिशत।
‪मैं 50 प्रतिशत हासिल कर पाया हूँ।
‪मैंने कई चीज़ें सोच रखी थीं…
‪हॉलीवुड में वाईआरएफ़ के लिए ‪एक तरह की अंतर्राष्ट्रीय उपस्थिति
‪दर्ज कराना।
‪मेरा एक और सपना था ‪कि मैं ब्रॉडवे को भारत में लेकर आऊँ।
‪थीम पार्क बनाना ‪मेरा एक बहुत बड़ा सपना था। अब भी है।
‪मैंने सोचा था कि हम ‪अब तक बना लेंगे, हम नहीं बना पाए।
‪दरअसल, हमने शुरुआत भी नहीं की है।
‪और…
‪और मुझे लगता है वाईआरएफ़ यह कर सकता है।
‪यश जी ने मुझे एक बार बताया था
‪कि इस स्टूडियो को बनाने में उन्होंने ‪अपनी ज़िंदगी भर की कमाई लगा दी थी।
‪उसकी ज़रूरत नहीं थी।
‪अपने पैसे का ‪और बेहतर इस्तेमाल किया जा सकता है।
‪उन्होंने कहा, "मैं हमेशा से ‪यह चाहता था कि मेरा अपना स्टूडियो हो,
‪जहाँ कई नौजवान लोग आएँगे
‪और सभी सहायक निर्देशक, निर्देशक बनेंगे,
‪अपनी फ़िल्में बनाएँगे ‪और इस दौरान वे इस फ़िल्मी कारोबार की
‪मुसीबतों और ठोकरों से ‪पूरी तरह बचे रहेंगे।"
‪यह स्वाभाविक भाव है…
‪मुझे लगता है कि यश जी ने इसका सपना देखा था
‪और आदी इसे एक तरह से ‪बहुत ही सुचारु रूप से चला रहे हैं।
‪तो यह रेगिस्तान में हरियाली है।
‪और उसकी वजह से यह बहुत ख़ास जगह है।
‪यह बहुत ही पेशेवर कंपनी है,
‪जहाँ के लोग बहुत नर्म दिल वाले हैं।
‪उस तरह से देखें, ‪तो आदी भी इसे उसी तरह चला रहे हैं।
‪मतलब, "हम ऐसे हैं ‪और हम यही करने के लिए आए हैं।"
‪और…
‪"हम काम करते-करते मर जाएँगे" ‪और उन्होंने वही किया।
‪और वह भी यही करेंगे। तो…
‪संवाद अनुवादक रश्मि शर्मा